<chapter id="customizing-desktop">
<chapterinfo>
<authorgroup>
<author><firstname>Juan Carlos</firstname> <surname>Torres</surname> </author>
</authorgroup>
</chapterinfo>

<title>&kde; töölaua välimuse kohandamine</title>

<para>&kde; töölaua välimuse muutmine on päris lihtne ja paindlik, seda saab teha kas välimuse erinevaid komponente muutes või mõnda olemasolevat teemat kasutades. Alljärgnevalt selgitame, millised &kde; osad on muudetavad ja kuidas neid muuta.</para>

<sect1 id="background">
<title>Taust</title>
<para>Töölaua taust, mida tihtipeale nimetatakse taustapildiks, võimaldab näidata töölaual teatud pilte. Tausta saab seadistada &juhtimiskeskus;es või klõpsates hiire <mousebutton>parema</mousebutton> nupuga töölauale ja valides <guilabel>Seadista töölauda...</guilabel></para>

<para>&kde; võimaldab valida ühe pildi või piltide slaidiseansi näitamise või ka mitte pilti näidata. Kui valida <guilabel>Pilt puudub</guilabel>, kasutatakse töölaual <guilabel>värvi</guilabel>. Samuti saab valida, kas kasutada ühesugust tausta kõigil virtuaalsetel töölaudadel või erinevaid. Selleks tuleb rippmenüüst valida <guilabel>Kõigil töölaudadel</guilabel> või vajaliku töölaua nimi.</para>

<para>Täiendavaid taustapilte võib alla laadida klõpsuga paremal paiknevale nupule <guibutton>Hangi uusi taustapilte</guibutton> või saidi kde-look.org <ulink url="http://www.kde-look.org/index.php?xcontentmode=1x2x3x4x5x6x7">taustapiltide (Wallpapers) sektsioonist</ulink>.</para>
</sect1>

<sect1 id="colors">
<title>Värvid</title>
<para>&juhtimiskeskus;e <guilabel>värvi</guilabel>seadistused võimaldavad määrata värve, mida kasutatakse akna mitmesugustel elementidel, näiteks tiitliribad, taust, tekst, nupud. Akna iga elemendi värvi saab muuta, kui valida rippmenüüst element ja seejärel värv. Siis tuleb muudatused salvestada klõpsuga nupule <guibutton>Salvesta skeem...</guibutton> Sellega salvestatakse seadistused värviskeemifaili. Värviskeemifailid on tekstifailid laiendiga <literal role="extension">.kcsrc</literal>, mis sisaldavad kirjeid akna kõigi vidinate ja nende värvide kohta RGB-vormingus. Hõlpus on lisada ka allalaaditud värviskeeme, klõpsates nupule <guibutton>Impordi skeem...</guibutton> ja valides vajaliku <literal role="extension">.kcsrc</literal>-faili. Värviskeemid võimaldavad tentud muudatused mugavalt faili salvestada, samuti võib valida mõne eelmääratud värviskeemi, mis võtab vajaduse muuta iga akna elementi eraldi.</para>

<para>Täiendavaid värviskeeme leiab saidi kde-look.org <ulink url="http://www.kde-look.org/index.php?xcontentmode=28">värviskeemide (Color Schemes) sektsioonist</ulink>.</para>
</sect1>

<sect1 id="icons">
<title>Ikoonid</title>
<para>Ikoonid on faile ja katalooge tähistavad pildid. Ikooniteema sisaldab pilte, mis tähistavad toiminguid, faile, seadmeid ja rakendusi. Ikooniteemasid saab väga hõlpsalt hallata &juhtimiskeskus;e ikoonide moodulis. Vali lihtsalt meelepärane ikooniteema ja klõpsa nupule <guibutton>Rakenda</guibutton>. Uue ikooniteema paigaldamiseks tuleb klõpsata nupule <guibutton>Paigalda uus teema...</guibutton> ja valida vajalik ikooniteema arhiivifail. Eelnevalt ei ole vaja arhiivifaili lahti pakkida. Õigupoolest tunnistabki ikoonide moodul ainult arhiveeritud ikooniteemasid. Ikooniteema eemaldamiseks vali nimekirjas teema ja klõpsa nupule <guibutton>Eemalda teema</guibutton>. Pane tähele, et eemaldada ei saa teemat, mida parajasti kasutad, enne seda tuleb lülituda mõnele muule teemale. Samuti ei saa eemaldada ikooniteemasid, mille on paigaldanud administraator (<systemitem class="username">root</systemitem>) või sinu distributsiooni paketihaldur.</para>
<para>Täiendavaid ikooniteemasid leiab saidi kde-look.org <ulink url="http://www.kde-look.org/index.php?xcontentmode=27">ikooniteemade (Icon Themes) sektsioonist</ulink>.</para>
</sect1>

<sect1 id="splash-screen">
<title>Käivitusekraan</title>

<mediaobject>
<imageobject>
<imagedata fileref="splash-screen.png" format="PNG"/>
</imageobject>
<textobject><phrase>&kde; vaikimisi käivitusekraan</phrase></textobject>
<caption><para>&kde; vaikimisi käivitusekraan</para></caption>
</mediaobject>

<para>Käivitusekraan on animeeritud pilt või ekraan, mida näidatakse pärast sisselogimist &kde; laadimise ajal. Igal kasutajal võib olla erinev käivitusekraan. Kasutajad saavad oma käivitusekraani muuta &juhtimiskeskus;e käivitusekraani moodulis. Vali meelepärane käivitusekraan ja klõpsa nupule <guibutton>Rakenda</guibutton>. Milline see välja hakkab nägema, võid testida klõpsuga nupule <guibutton>Test</guibutton>. Uue käivitusekraaniteema paigaldamine on väga lihtne. Klõpsa nupule <guibutton>Lisa...</guibutton> ja vali vajalik käivitusekraani arhiivifail. Seda ei ole vaja eelnevalt lahti pakkida. Ka käivitusekraani eemaldamine on väga lihtne: vali käivitusekraan ja klõpsa nupule <guibutton>Eemalda</guibutton>. Pane tähele, et sa ei saa eemaldada käivitusekraane, mille on paigaldanud administraator (<systemitem class="username">root</systemitem>) või sinu distributsiooni paketihaldur.</para>

<para>Täiendavaid käivitusekraaniteemasid leiab saidi kde-look.org <ulink url="http://www.kde-look.org/index.php?xcontentmode=35">käivitusekraanide (Splash Screens) sektsioonist</ulink>. Pane tähele, et mõni käivitusekraan võib vajada konkreetse KSplashi mootori paigaldamist.</para>
</sect1>

<sect1 id="win-deco">
<title>Akna dekoratsioonid</title>
<para>&kde; akna dekoratsioonid võimaldavad muuta akna piirete, tiitliribade ja nuppude välimust. Mõni akna dekoratsioon kasutab isegi selliseid efekte nagu läbipaistvus. Akna dekoratsioon peab kõige sellega toime tulema ilma kiirust ja jõudlust ohtu seadmata. Seepärast pakutakse akna dekoratsioone lähtekoodina, mis tuleb ise kompileerida, või binaarpakettidena, mis tuleb ise paigaldada. Põhimõtteliselt on akna dekoratsioonid pluginad või pisiprogrammid, mis annavad &kde; aknahaldurile &twin; teada, kuidas aknaraame kuvada.</para>

<para>Uue akna dekoratsiooni lisamiseks tuleb see lähtekoodist kompileerida. Kui sinu distributsioonile või süsteemile on olemas binaarpakett, tuleb see paigaldada distributsiooni tarkvarahalduri abil. Viimase kohta annab täpsemat teavet distributsiooni dokumentatsioon. Kui akna dekoratsioon on paigaldatud, saab seda hallata &juhtimiskeskus;e akna dekoratsioonide moodulis. <guilabel>Akna dekoratsioonide</guilabel> kaardil on paigaldatud dekoratsioonid näha rippmenüüs. Vali sealt meelepärane ja klõpsa nupule <guibutton>Rakenda</guibutton>. Erinevatel akna dekoratsioonidel on erinevad võimalused ja sätted. Uuri neid omal käel. <guilabel>Nuppude</guilabel> kaart võimaldab määrata akna tiitliriba nuppude sätteid. Nuppude ümberkorraldamiseks, lisamiseks ja eemaldamiseks märgi kast <guilabel>Kohandatud tiitliriba nuppude asetuse kasutamine</guilabel>. Nupu lisamiseks tiitliribale lohista see nimekirjast tiitliriba eelvaatluse alale. Nupu eemaldamiseks lohista see tiitliriba eelvaatluse alast nimekirja. Nuppude ümberkorraldamiseks lohista neid tiitliriba eelvaatluses.</para>

<para>Ehkki enamik akna dekoratsioone tuleb kompileerida lähtekoodist, pakub &kde; ka teist tüüpi, nimelt pikselrasterpildipõhiseid akna dekoratsioone. See tähendab, et nende teemade korral on kasutatud pisikesi pikselrasterpilte. &kde; pakub kohe välja pikselrasterpildipõhise akna dekoratsiooni nimetusega IceWM. Veel üks pikselrasterpildipõhine akna dekoratsioon on <ulink url="http://www.kde-look.org/content/show.php?content=31447">deKorator</ulink>, mille leiab saidilt kde-look.org. Paigaldamise kohta uuri lähemalt oma distributsiooni dokumentatsiooni. Pikselrasterpildipõhise akna dekoratsiooni eeliseks on võimalus valmistada suhteliselt lihtsalt teemasid, kasutades pilte ja redigeerides konfiguratsioonifaile. Miinuseks on jõudluse teatud vähenemine, mis küll kiiremates süsteemides jääb peaaegu märkamata.</para>

<para>IceWM teema paigaldamiseks vali IceWM akna dekoratsioon ja klõpsa kirjelduse alas nupule <guilabel>Ava &kde; IceWM teema kataloog</guilabel>. See avab &konqueror;i akna asukohas <filename>$<envar>TDEHOME</envar>/share/apps/twin/icewm-themes</filename>. Paki oma IceWM teema sellesse kataloogi lahti. Seejärel lisatakse teema IceWM teemade nimekirja. Vali meelepärane teema ja klõpsa nupule <guibutton>Rakenda</guibutton>.</para>

<para>deKoratori teema lisamiseks pärast selle paigaldamist vali akna dekoratsioonide nimekirjast deKorator ja mine kaardile <guilabel>Teemad</guilabel>. Klõpsa nupule <guibutton>Paigalda uus teema</guibutton> ja vali deKoratori teema arhiivifail. Kontrolli, et deKoratori teema versioon ühtib süsteemi paigaldatud deKoratori versiooniga. Kui teema on lisatud, vali meelepärane teema ja klõpsa nupule <guibutton>Määra teema asukohad</guibutton>. Efekti rakendamiseks klõpsa nupule <guibutton>Rakenda</guibutton>.</para>

<para>Täiendavaid akna dekoratsioone leiab saidi kde-look.org<ulink url="http://www.kde-look.org/index.php?xcontentmode=17">Native &kde; 3.x</ulink> ja <ulink url="http://www.kde-look.org/index.php?xcontentmode=20">Native &kde; 3.2+</ulink> sektsioonidest.  <ulink url="http://www.kde-look.org/index.php?xcontentmode=18">IceWM</ulink> ja <ulink url="http://www.kde-look.org/index.php?xcontentmode=21">deKoratori</ulink> akna dekoratsioonidel on akna dekoratsioone kategoorias (Window Decorations) omaette sektsioon.</para>
</sect1>

<sect1 id="style">
<title>Stiil</title>
<para>Graafilise kasutajaliidese põhielemendid on vidinad: nupud, kerimisribad, kaardid, menüüd. Vidinastiil on plugin või pisiprogramm, mis annab &kde;-le teada, kuidas vidinaid kuvada. Et vidinad on liidese põhielemendid, kasutatakse neid sageli ja nad peavad kiiresti reageerima. Seepärast tuleb ka vidinastiile kompileerida lähtekoodist või paigaldada binaarpaketina, nagu ka akna dekoratsioone. Kuidas lähtekoodi kompileerimine või binaarpaketi paigaldamine täpselt käib, selgitab sinu distributsiooni dokumentatsioon.</para>

<para>Kui vidinastiil on paigaldatud, lisatakse see &juhtimiskeskus;e <guilabel>stiilide</guilabel> mooduli saadaolevate stiilide nimekirja. <guilabel>Stiilide</guilabel> kaardil saab nimekirjast valida vidinastiili ja stiili <guibutton>seadistada</guibutton>, kui stiil seda võimaldab. Erinevatel stiilidel on erinevad võimalused. Valitud stiili eelvaatlust näeb kaardi alumises osas. <guilabel>Efektide</guilabel> kaardil saab määrata teatud vidinate, näiteks liitkastide ja kohtspikrite visuaalseid efekte. <guilabel>Tööriistaribade</guilabel> kaardil saab määrata teatud tööriistaribade välimuse sätteid.</para>

<para>Täiendavaid vidinastiile leiab saidi kde-look.org <ulink url="http://www.kde-look.org/index.php?xcontentmode= 8x9x10x11x12x13x14x15x16">&kde; teemade/stiilide (Themes/Styles) kategooria mitmest alamsektsioonist</ulink>. Pane tähele, et stiile pakutakse lähtekoodina või binaarpaketina. &kde; teemafaile ei ole olemas.</para>
</sect1>

<sect1 id="kde-theme">
<title>&kde; teema</title>
<para>&kde; võimaldab salvestada töölaua välimusse tehtud muudatused faili, kasutades selleks &juhtimiskeskus;e teemahaldurit. Kui oled töölaua oma käe järgi sobivaks seadnud, klõpsa nupule <guibutton>Loo uus teema...</guibutton> Sisesta teema vajalikud üksikasjad, näiteks nimi, autor, versioon &etc; Kui oled valmis, klõpsa nupule <guibutton>OK</guibutton>. Seejärel lisatakse teema saadaolevate teemade nimekirja ja salvestatakse sinu &kde; teema seadistused. &kde; teema fail (laiendiga <literal role="extension">.kth</literal>) annab &kde;-le teada, milliseid akna dekoratsioone, stiili või värviskeemi antud teema korral kasutada. Välisest allikast pärit &kde; teema lisamiseks klõpsa nupule <guibutton>Paigalda uus teema...</guibutton> ja vali &kde; teema fail. Teema eemaldamine käib lihtsalt klõpsuga nupule <guibutton>Eemalda teema</guibutton>. Kui oled teemat muutnud, pead looma uue nimega teema või eemaldama eelnevalt varasema versiooni, kui soovid endiselt kasutada sama nime.</para>

<para>&kde; teemas salvestatakse ja kasutatakse järgmisi elemente:</para>

<itemizedlist>
<listitem><para>Taust</para>
</listitem>
<listitem>
<para>Ekraanisäästja</para>
</listitem>
<listitem>
<para>Ikooniteema</para>
</listitem>
<listitem>
<para>Süsteemi märguanded</para>
</listitem>
<listitem>
<para>Värviskeem</para>
</listitem>
<listitem>
<para>Kursoriteema</para>
</listitem>
<listitem>
<para>Akna dekoratsioon</para>
</listitem>
<listitem>
<para>&konqueror;i tausta fail (failihaldus)</para>
</listitem>
<listitem>
<para>Paneeli taust</para>
</listitem>
<listitem>
<para>Stiil</para>
</listitem>
<listitem>
<para>Fondid</para>
</listitem>
</itemizedlist>

<para>&kde; teema kasutamisel või paigaldamisel tuleb kindlasti silmas pidada, et see määrab ainult seda, milliseid ülanimetatud elemente kasutada. &kde; teema hõlmab endas ainult süsteemi märguandeid, töölaua tausta, paneeli tausta, &konqueror;i tausta ja värviskeemi. Teised komponendid tuleb paigaldada eraldi, kui neid ei paku juba &kde; ise.</para>

<para>&kde; teemasid leiab saidi kde-look.org teemade/stiilide (Themes/Styles) sektsiooni <ulink url="http://www.kde-look.org/index.php?xcontentmode=8">teemahalduri (Theme-Manager) alamsektsioonist</ulink>.</para>
</sect1>

<sect1 id="desktop-glossary">
<title>Sõnaraamat</title>

<glosslist>
<glossentry id="gloss-background">
<glossterm>Taust</glossterm>
<glossdef><para>Töölaua tausta pilt või värv</para></glossdef>
</glossentry>

<glossentry id="gloss-color-scheme">
<glossterm>Värviskeem</glossterm>
<glossdef><para>(<literal role="extension">.kcsrc</literal>)  Seadistustefail, mis määrab, millist värvi millise vidina korral kasutada</para></glossdef>
</glossentry>

<glossentry id="gloss-icons">
<glossterm>Ikoonid</glossterm>
<glossdef><para>Pildid, mis tähistavad rakendusi, faile, seadmeid &etc;</para></glossdef>
</glossentry>

<glossentry id="gloss-splash-screen">
<glossterm>Käivitusekraan</glossterm>
<glossdef><para>Animeeritud pilt või ekraan, mida näidatakse sisselogimise järel &kde; laadimise ajal</para></glossdef>
</glossentry>

<glossentry id="gloss-win-deco">
<glossterm>Akna dekoratsioon</glossterm>
<glossdef><para>Pluginad või pisiprogrammid, mis annavad aknahaldurile teada, kuidas kuvada aknaraame</para></glossdef>
</glossentry>

<glossentry id="gloss-style">
<glossterm>Stiil</glossterm>
<glossdef><para>Plugin või pisiprogramm, mis annab &kde;-le teada, kuidas kuvada vidinaid</para></glossdef>
</glossentry>

<glossentry id="gloss-kde-theme">
<glossterm>&kde; teema</glossterm>
<glossdef><para>Fail laiendiga <literal role="extension">.kth</literal>, mis sisaldab juhiseid, milliseid seadistusi graafilise kasutajaliidese komponentide puhul kasutada</para></glossdef>
</glossentry>

<glossentry id="gloss-widgets">
<glossterm>Vidinad</glossterm>
<glossdef><para>Graafilise kasutajaliidese põhielemendid: nupud, kerimisribad, menüüd, kaardid &etc;</para></glossdef>
</glossentry>

</glosslist>
</sect1>


</chapter>
