&Mike.McBride; &Mike.McBride.mail;
Marek Laane

    bald@online.ee

Tõlge eesti keelde
2005-12-21
3.01.00
KDE KControl puuetega inimestele

## Puuetega inimestele

### Sissejuhatus

See moodul on mõeldud abiks inimestele, kellel on raskusi kuulmisega või klaviatuuri kasutamisega.

Moodul on jagatud kaheks kaardiks: Signaal ja Klaviatuur.

#### Signaal

See paneel on omakorda jagatud kaheks: Helisignaal ja Visuaalne signaal.

Ülal paiknev märkekast Süsteemse helisignaali kasutamine määrab, kas süsteem kasutab helisignaali või mitte. Kui kast ei ole märgitud, süsteemset helisignaali ei kasutata.

Järgmises märkekastis saab määrata tavalisest erineva heli esitamise süsteemse helisignaali kõlamisel. Aktiveerimiseks märgi esmalt ära kast Kohandatud helisignaal ja kirjuta siis helifaili täielik asukoht kasti Mängitav helifail. Soovi korral võid klõpsata nupule Lehitse..., et otsida ilmuva failidialoogi abil sobiv fail.

Kasutajatele, kellel on raskusi süsteemse helisignaali kuulmisel või kel on helita arvuti, pakub &kde; visuaalset helisignaali. See näitab ajal, mil muidu peaks kõlama süsteemne helisignaal, teatud nähtavat signaali (näiteks pannes ekraani vilkuma).

Visuaalse helisignaali kasutamiseks märgi esmalt kastike Visuaalse signaali kasutamine.

Valida saab võimaluste Ekraani inverteerimine ja Ekraani vilgutamine vahel. Ekraani inverteerimine tähendab kõigi ekraanivärvide muutmist vastupidiseks. Ekraani vilgutamise valimise korral saab värvi valida paremal pool asuvast värvivaliku nupust.

Liuguriga saab kohandada visuaalse signaali kestust. Vaikimisi on see 500 ms ehk pool sekundit.

#### Klaviatuur

Sellel paneelil on kolm sektsiooni.

Kleepuvate klahvide kasutamine

  Kui see on lubatud, saab kasutaja &Shift;, &Alt; või &Ctrl; klahvi vajutades ning lahti lastes ja seejärel mõnda muud klahvi vajutades kasutada klahvikombinatsioone (näide: kombinatsiooni &Ctrl; &Alt; Del võib korraga vajutamise asemel ka sooritada ükshaaval &Ctrl;, &Alt; ja Del klahve vajutades).

  Selles sektsioonis asub ka märkekast Kleepuvate klahvide lukustamine. Kui see on lubatud, jäävad &Alt;, &Ctrl; ja &Shift; sisse, kuni kasutaja neid spetsiaalselt lahti ei lase.

  Näide:

  Kui kleepuvate klahvide lukustamine on keelatud:

    Kasutaja vajutab klahvi &Shift; ning seejärel F. Arvuti tõlgendab seda käsuna &Shift;F. Seejärel vajutab kasutaja p ning arvuti tõlgendab seda tähena p (mitte suurtähena).

  Kui kleepuvate klahvide lukustamine on lubatud:

    Kasutaja vajutab kaks korda klahvi &Shift; ning seejärel F. Arvuti tõlgendab seda käsuna &Shift;F. Seejärel vajutab kasutaja p ning arvuti tõlgendab seda tähena P (&Shift;P). Klahvi &Shift; lahtilukustamiseks tuleb seda veel kord vajutada.

Aeglased klahvid

  Kui see on lubatud, peab kasutaja klahvi teatud aja all hoidma (ajaühikut saab määrata liuguriga), enne kui arvuti selle teada võtab. See aitab ära hoida juhuslikke eksimusi.

Põrkavad klahvid

  Kui see on lubatud, peab kasutaja ootama teatud ajavahemiku (seda saab määrata liuguriga), enne kui arvuti võtab teadmiseks järgmise klahvivajutuse. See hoiab ära juhusliku mitme klahvi korraga vajutamise.