&Mike.McBride; &Mike.McBride.mail;
&traductor.Antoni.Bella;
2003-09-22
3.2
KDE KControl fonts

## Fonts

Aquest mòdul està dissenyat per a permetre la fàcil selecció de diferents fonts per a les diferents parts de l'escriptori &kde;.

El plafó consisteix de diferents grups de fonts que us permetran una gran flexibilitat alhora de configurar les vostres fonts:

- General: Emprada en qualsevol lloc a on la resta de grups de fonts no es puguin aplicar

- Amplada fixa: Emprada sempre que no s'especifiqui la proporció de la font

- Barra d'eines: La font emprada en les barres d'eines de les aplicacions &kde;

- Menú: La font emprada en les barres d'eines dels menús de les aplicacions &kde;

- Títol de la finestra: La font emprada als títols de les finestres

- Barra de tasques: La font emprada als applets del plafó de la barra de tasques

- Escriptori: La font emprada a l'escriptori per a etiquetar les icones

Cada font disposa del seu botó Tria... corresponent. Fent clic en el mateix, apareixerà una caixa de diàleg. Podreu emprar-la per a seleccionar una nova font, estil, mida i joc de caràcters. Després premeu Bé.

Se us mostrarà un exemple de la font seleccionada a l'espai entre el nom del grup de fonts i el botó Tria....

Quan hageu finalitzat, simplement feu clic a Bé i tots els components necessaris del &kde; seran reiniciats de manera que els canvis tinguin efecte immediat.

El botó Ajusta totes les fonts... us permetrà configurar ràpidament un conjunt de propietats a totes les fonts anteriors. Apareixerà un diàleg de selecció de fonts semblant a l'estàndard, però observareu la presència de caixes que us permetran canviar independentment la Font, Estil de font o Mida. Podreu escollir-ne una, dues o tres d'aquestes opcions i s'aplicaran a tots els grups de font.

Per exemple, si a dalt heu seleccionat diferents tipus de fonts i us n'adoneu de que tenen una mida excessivament gran (això ocorre amb freqüència, per exemple quan canvieu la resolució de la pantalla) podreu aplicar la nova mida de font a totes les fonts, sense que afecti als vostres tipus i estils de font personalitzats.

### Text suavitzat

Per usar el suavitzat (anti-aliasing), simplement marqueu la caixa de selecció etiquetada amb Usa anti-aliasing per a les fonts.

Marcant la caixa de selecció podreu especificar quin rang de fonts no serà suavitzat. Aquest rang s'especificarà amb dues llistes desplegables en la mateixa línia.

També podreu escollir el mètode que usarà el &kde; per a crear un aspecte suavitzat de les vostres fonts. Si no esteu familiaritzat amb els mètodes individuals, hauríeu de deixar aquesta opció buida.

La possibilitat d'emprar fonts i icones suavitzades requereix que hi tingueu suport tant a X com a &Qt;, que hageu instal·lat les fonts adequades i que s'estiguin emprant les capacitats del servei de fonts del servidor X. Si continueu tinguen problemes, si us plau, contacteu amb la llista de correu adequada del &kde; o comproveu la &PMF;.