# El manual del &tdewallet;

&George.Staikos; &George.Staikos.mail;
&Lauri.Watts; &Lauri.Watts.mail;
George Staikos

    staikos@kde.org

Desenvolupador
Albert Astals Cid

    astals11@terra.es

Traductor
Raül Garrigasait

    rgarrigasait@gmail.com

Traductor
&FDLNotice;
2005-06-15
1.0

El subsistema de carteres ofereix una manera còmoda i segura de gestionar totes les vostres contrasenyes.

KDE TDEwallet contrasenyes formularis

## Introducció

Els usuaris d'ordinadors tenen una gran quantitat de dades per gestionar, algunes de les quals són de naturalesa delicada. En concret, és habitual que hàgiu de gestionar moltes contrasenyes. Recordar-les és difícil, apuntar-les en un paper o en un fitxer de text no és gaire segur i fer servir eines com ara PGP és pesat i incòmode.

&tdewallet; desa aquestes dades delicades en un fitxer fortament xifrat que és accessible per a totes les aplicacions i està protegit amb una contrasenya mestra que defineix l'usuari.

&tdewallet; permet emprar més d'una cartera. Així doncs, per obtenir la màxima seguretat, hauríeu d'utilitzar una cartera per a les contrasenyes locals i una altra per a les contrasenyes de xarxa i les dades dels formularis. Podeu configurar-ho així al mòdul ¢recontrol; del &tdewallet;. Tanmateix, per defecte es desarà tot en una cartera.

Les carteres, per defecte, estan tancades, cosa que significa que heu de proporcionar una contrasenya per obrir-les. Un cop oberta una cartera, es pot accedir al seu contingut.

## &tdewalletmanager;

El &tdewalletmanager; té diverses funcions. En primer lloc, us permet veure si hi ha carteres obertes, de quines carteres es tracta i quines aplicacions utilitzen cada cartera. Podeu desconnectar l'accés d'una aplicació a una cartera des del &tdewalletmanager;.

També podeu gestionar les carteres que teniu instal·lades al vostre sistema: podeu crear i esborrar carteres i manipular-ne el contingut (canviant claus, etc.).

Normalment, el &tdewalletmanager;s'engega en iniciar-se el &kde; i es manté en forma d'icona a la safata del sistema. En cas contrari, el &tdewalletmanager; s'engegarà quan s'obri una cartera. Quan hi ha una cartera oberta, ho indica una icona de la safata del sistema:

Quan totes les carteres estan tancades, la icona ho reflecteix mostrant una cartera tancada:

Cliqueu una vegada sobre la icona de la cartera de la safata del sistema per visualitzar la finestra del &tdewalletmanager; que mostra, en forma d'icona, totes les carteres disponibles i el seu estat actual (obert o tancat).

### El menú de context del &tdewalletmanager;

Si cliqueu amb el botó dret sobre una cartera de la finestra del &tdewalletmanager;, se us oferiran les funcions següents:

Nova cartera...

  Crea una cartera nova. Una caixa de diàleg us preguntarà el nom de la cartera que voleu crear.

&Intro; Obre...

  Obre la cartera. Quan obriu la cartera se'n mostrarà el contingut en una nova finestra en què podreu afegir, esborrar o modificar claus. També podeu fer doble clic sobre la icona de la cartera per obrir-la. Si la cartera no està oberta, se us demanarà que n'introduïu la contrasenya. Vegeu més avall per saber més sobre el funcionament de la finestra de les carteres.

Canvia la contrasenya

  Canvia la contrasenya mestra per a la cartera.

Desconnecta

  Desconnecta una aplicació de la cartera. Les aplicacions actualment connectades apareixeran en un submenú.

Tanca

  Força el tancament de la cartera.

Esborra

  Esborra la cartera

### La finestra de les carteres

Si cliqueu dues vegades sobre una cartera de la finestra del &tdewalletmanager; una nova finestra mostrarà els contingut de la cartera en qüestió. Una cartera pot contenir qualsevol quantitat de carpetes, que permeten emmagatzemar informació referent a contrasenyes. Per defecte, una cartera conté les carpetes anomenades 'Formulari', 'Dades' i 'Contrasenyes'.

La finestra té quatre subfinestres:

- Un resum del contingut de la carpeta actual

- Les carpetes que hi ha dins la cartera

- Les entrades de la carpeta que està seleccionada

- El contingut de l'entrada seleccionada de la carpeta

Es pot afegir i esborrar carpetes, i si se selecciona una carpeta s'actualitzarà la llista d'entrades i la presentació resumida de les carpetes. Si se selecciona una entrada d'una carpeta, s'actualitzarà la subfinestra del contingut de l'entrada i podreu editar-la.

També es pot crear o esborrar entrades mitjançant el menú de context del contingut de la carpeta.

Totes les carpetes i entrades es poden arrossegar i deixar anar a altres carteres o carpetes respectivament. Això us permet empaquetar una cartera nova per transferir-la a un altre entorn. Per exemple, es pot crear una cartera nova i copiar-la a un dispositiu de memòria flash extraïble. Hi podeu transferir contrasenyes importants per tenir-les disponibles en altres llocs.

## Configuració del &tdewallet;

### Preferències de la cartera

El &tdewallet; conté un petit tauler de configuració amb diverses opcions que us permet adequar el &tdewallet; a les vostres preferències personals. L'arranjament per defecte del &tdewallet; és suficient per a la majoria dels usuaris.

Seleccioneu la casella per activar o desactivar del tot el subsistema de carteres del &kde;. Si aquesta casella no està seleccionada, el &tdewallet; està completament desactivat i no tindrà efecte cap de les altres opcions. El &tdewallet; no emmagatzemarà cap mena d'informació ni s'oferirà per omplir-vos formularis.

Tanca la cartera

Tanca quan no s'hagi usat durant:

  Tanca la cartera actual després d'un període d'inactivitat. Si marqueu aquesta opció, indiqueu el període a la caixa; el valor per defecte és 10 minuts. Quan una cartera està tancada, cal introduir la contrasenya per tornar-hi a accedir.

Tanca quan s'iniciï el salvapantalles

  Tanca la cartera així que s'inicia el salvapantalles. Quan la cartera està tancada, es necessita la contrasenya per tornar-hi a accedir.

Tanca quan s'atura l'última aplicació que la utilitzava

  Tanca la cartera així que s'aturin les aplicacions que la utilitzen. Fixeu-vos que la cartera només es tancarà quan s'hagin aturat totes les aplicacions que la utilitzen. Quan una cartera està tancada, cal introduir la contrasenya per tornar-hi a accedir.

Selecció automàtica de la cartera

Escolliu la cartera a usar per defecte:

  Seleccioneu quina cartera voleu emprar com a cartera per defecte.

Carteres diferents per a contrasenyes locals:

  Si està seleccionada, trieu una cartera diferent per a les contrasenyes locals.

Gestor de carteres

Mostra el gestor a la safata del sistema

  Permet que el gestor de carteres tingui la seva icona a la safata del sistema.

Amaga la icona de la safata del sistema quan es tanca l'última cartera

  Quan ja no hi ha cap cartera en ús, esborra la icona de la cartera de la safata del sistema.

Finalment, hi ha un botó amb la llegenda Engega el gestor de carteres, que fa justament això.

### Control d'accés

En aquesta pàgina només hi ha una opció:

Pregunta cada vegada que una aplicació accedeixi a una cartera oberta

  Indica quan una aplicació accedeix a una cartera oberta.

Al costat hi ha una vista en arbre dels controls d'accés a les vostres carteres.

Cliqueu amb el &BER; sobre el símbol + que hi ha al costat del nom d'una cartera per expandir-la en arbre. Veureu el nom de les aplicacions que han demanat accés a la cartera i el comportament que heu configurat per a cadascuna. Aquí no podeu editar els comportaments o afegir-ne de nous, però podeu esborrar una entrada clicant-hi amb el &BDR; al damunt i triant Esborra al menú de context que apareixerà, o simplement seleccionant l'entrada i prement la tecla Supr.

## Característiques avançades

Es poden arrossegar carteres des de la finestra del &tdewalletmanager;. Això us permet arrossegar una cartera a una finestra d'un fullejador de fitxers, on podeu copiar-la, moure-la o crear-hi un enllaç.

Podeu emprar això per desar una cartera en un suport portàtil, com ara un clauer USB. Així podreu emportar-vos les vostres contrasenyes a la feina o de vacances i continuar accedint a llocs importants de manera còmoda.

Les versions futures tindran funcions incorporades per exportar o copiar dades a dispositius portàtils amb facilitat.

## Crèdits i llicències

&tdewallet; © 2003 &George.Staikos;

Documentació © &Lauri.Watts; i &George.Staikos;

Albert Astals Cidastals11@terra.es

Raül Garrigasaitrgarrigasait@gmail.com

&underFDL; &underGPL;
&documentation.index;