<sect1 id="tool-details">
<title>Objekti üksikasjade aken</title>
<indexterm><primary>Tööriistad</primary>
<secondary>Objekti üksikasjade aken</secondary></indexterm>
<indexterm><primary>Taevaobjektid</primary>
<secondary>Üksikasjad</secondary></indexterm>

<screenshot>
<screeninfo>Objekti üksikasjade aken </screeninfo>
<mediaobject>
  <imageobject>
    <imagedata fileref="detaildialog.png" format="PNG"/>
  </imageobject>
  <textobject>
    <phrase>Objekti üksikasjade aken</phrase>
  </textobject>
</mediaobject>
</screenshot>

<para>Objekti üksikasjade aken näitab põhjalikke andmeid valitud taevakeha kohta. Selle kasutamiseks tee klõps hiire <mousebutton>parema</mousebutton> nupuga soovitud taevakehal ja vali hüpikmenüüst käsk <guimenuitem>Lähemalt...</guimenuitem>. </para>
<para>Ilmuv aken on jagatud mitmeks kaardiks. Kaardil <guilabel>Üldine</guilabel> näidatakse kokkuvõtet valitud objekti kohta saadaolevatest andmetest, sealhulgas nimetusi ja kataloogitähiseid, objekti tüüpi ning <link linkend="ai-magnitude">magnituudi</link>. Samuti saab näha objekti ekvaatorilisi ja horisondilisi koordinaate ning tõusu, loojumise ja kulminatsiooni ehk keskpäevaaega. </para>
<para>
<indexterm><primary>Taevaobjektid</primary>
<secondary>Internetiviidad</secondary>
<tertiary>Kohandamine</tertiary></indexterm>
Kaardil <guilabel>Viidad</guilabel> saab hallata objektiga seotud internetiviitu. Siin on näha parajasti objektiga seotud kujutise- ja infoviidad. Neid saab näha objektil hiire <mousebutton>parema</mousebutton> nupuga klõpsamise järel ilmuvast hüpikmenüüs. Nupu <guibutton>Lisa viit...</guibutton> abil saab lisada meelepärase viida. Avaneb dialoog, kus tuleb anda uue viida URL ja tekst, mida soovid hüpikmenüüs näha (samuti saab samas aknas veebibrauseriga testida URL-i korrektsust). Arvesta, et siin saab viidata ka mõnele kohalikul kõvakettal olevale failile, mis võimaldab näiteks kasutada isiklike vaatluste materjale või enda võetud pilte. </para>
<para>Valides olemasolevate viitade seast mõne omaloodud viida, on nuppude <guibutton>Muuda viita...</guibutton> ja <guibutton>Eemalda viit...</guibutton> abil võimalik seda redigeerida või eemaldada. </para>
<para>Kaardil <guilabel>Täpsemalt</guilabel> saab esitada professionaalsetele astronoomiaandmebaasidele internetis päringuid valitud objekti kohta. Nende kasutamiseks vali nimekirjast meelepärane andmebaas ja klõpsa nupule <guibutton>Vaata</guibutton>, misjärel päringu tulemusi näidatakse veebilehitseja aknas. Päring esitatakse selle objekti primaarse nime kohta, mida üksikasjaliku info dialoogi avamisel uurida soovisid. Kasutada saab järgmisi andmebaase: <itemizedlist>
<listitem><para>Kõrgenergia astrofüüsika arhiiv (HEASARC). Siin saab valitud objekti kohta andmeid, mida on kogunud mitmed <quote>kõrgenergiaobservatooriumid</quote>, mis tegelevad spektri ultraviolett-, röntgen- ja gammakiirguse osaga.</para></listitem>
<listitem><para>Kosmoseteleskoobi missioonide arhiiv (MAST). Kosmoseteleskoobi teaduslik instituut võimaldab ligipääsu kõigile piltidele ja spektrisalvestustele, mida on teinud Hubble'i kosmoseteleskoop, samuti mõned muud kosmoses tegutsenud või tegutsevad observatooriumid. </para></listitem>
<listitem><para>NASA astrofüüsikaandmete süsteem (ADS). See uskumatult võimas andmebaas sisaldab ääretult palju rahvusvaheliselt tunnustatud astronoomia- ja astrofüüsikaajakirjades avaldatud materjale. Andmebaas jaguneb neljaks suuremaks teemaks (astronoomia ja astrofüüsika, astrofüüsika preprindid, riistvara, füüsika ja geofüüsika). Kõik teemad sisaldavad kolme erinevat andmebaasis otsimise võimalust: otsimine märksõna järgi (<quote>Keyword search</quote>) annab tulemuseks artiklid, kus objekti nimi esineb märksõnade seas, pealkirjaotsingu (<quote>Title word search</quote>) tulemuseks on artiklid, mille pealkirjas esineb objekti nimi, ning pealkirja- ja märksõnaotsing (<quote>Title &amp; Keyword search</quote>) esitab päringu mõlemat kriteeriumi silmas pidades. </para></listitem>
<listitem><para>NASA/IPAC-i Galaktikaväliste objektide andmebaas (NED). NED pakub andmeid ja bibliograafiaviiteid Galaktikaväliste objektide kohta. Seda saab kasutada ainult siis, kui valitud objekt on Galaktikaväline, &ie; mõni muu galaktika. </para></listitem>
<listitem><para>Identifikatsioonide, mõõtmiste ja asronoomiliste andmete bibliograafia kogumik (SIMBAD). SIMBAD ja NED on üsna sarnased, ainult et SIMBAD pakub andmeid kõigi objektide, mitte ainult galaktikate kohta. </para></listitem>
<listitem><para>SkyView pakub taevalaotuse pilte, mida on saadud spektri mitmes osas alates gammakiirgusest kuni raadiokiirguseni. &kstars; võib hankida valitud objekti suvalise uuringu pildi ja seda näidata. </para></listitem>
</itemizedlist>
</para>
<para>Kaardil <guilabel>Logi</guilabel> saab sisestada teksti, mis peaks alati olema seotud selle objekti üksikasjaliku info dialoogiga, näiteks on siin võimalik kirja panna isiklike vaatluste ajal tekkinud mõtteid ja muud sellist. </para>
</sect1>

