# &liloconfig;-håndbogen

&Virgil.J.Nisly; &Virgil.J.Nisly.mail;
&erik.kjaer.pedersen.role;
2005 &Virgil.J.Nisly;
&FDLNotice;&underFDL;&GPLNotice;&underGPL;
2005-01-18
1.00.00

&liloconfig; er et program som er specielt konstrueret til at indstille opstarthåndteringen &lilo;.

KDE KControl lilo boot-indstilling booter

## &liloconfig;

Ved brug af dette modul, kan du installere boot-håndteringen lilo, tilføje/fjerne/ændre boot-kodeordet, ændre tiden før standard-OS bliver bootet, tilføje/fjerne/ændre standard-OS, tilføje/fjerne/ændre OS'er og mere.

For at organisere alle disse tilvalg, er modulet opdelt i tre dele: Generelle tilvalg, Operativsystemer og Ekspert.

Du kan skifte mellem afsnittene ved at bruge fanebladene for oven i vinduet.

Hvis du ikke er logget på som superbruger nu, bliver du nødt til at klikke på Administratortilstand knappen. Du vil så blive spurgt om superbrugerens kodeord. Hvis du indtaster et rigtigt kodeord, kan du ændre indstillingerne i dette modul.

## Generelle indstillinger

Fra denne side kan dutilføje/fjerne/ændre boot-kodeordet, tiden før standard-OS bootes og mere.

Installér boot-record på enhed eller partition:

  Vælg enhed eller partition hvor du vil installere Lilo. Hvis du ikke har til hensigt at bruge andre starthåndteringer udover LILO, skal dette være MBR (master boot record) på din startenhed. I dette tilfælde skal du formodentlig vælge /dev/hda hvis din enhed bruger IDE, og /dev/sda hvis boot-enheden bruger SCSI.

Boot standardkerne eller operativsystem efter:

  Lilo venter det angivne tidsrum før standardkerne eller operativsystem startes.

Brug lineær tilstand

  Lineær tilstand fortæller starthåndteringen hvor kernerne findes med lineær adressering i stedet for sektor/hoved/cylinder. Lineær tilstand kræves af visse SCSI-enheder, og skulle ikke gøre skade hvis du ikke planlægger at oprette en boot-disk som skal bruges med andre maskiner. Se manualsiden lilo for yderligere detaljer.

Brug kompakt tilstand

  Kompakt tilstand forsøger at sammenflette læseforespørgsler for sektorer ved siden af hinanden til en enkelt læseforespørgsel. Dette mindsker indlæsningstiden og holder boot-billedet mindre, men det virker ikke på alle systemer.

Gem boot-kommandolinjer som standard

  Gem boot-kommandolinjer automatisk som standard for efterfølgende opstarter. På denne måde "låses" lilo ved et valg indtil det sættes ud af kraft manuelt.

Begræns parametre

  Et kodeord kræves kun hvis nogle parametre er ændret (f.eks. kan brugeren starte linux, men ikke linux single eller linux init=/bin/sh). Dette gælder som standard for alle Linux-kerner du vil starte. Hvis du har brug for en indstilling for hver kerne, så gå til fanebladet operativsystemer, og vælg detaljer.

Kræv kodeord:

  Angiv kodeord for bootup her (hvis der skal være noget). Hvis begrænset (ovenfor) er markeret, kræves kodeordet kun for yderligere parametre.

  Kodeordet opbevares som klartekst i /etc/lilo.conf. Du skal sørge for at ingen du ikke stoler på kan læse filen. Du vil også formodentlig ikke bruge dit almindelige eller systemadministratorens kodeord her.

Standard grafisk tilstand for tekstkonsol:

  Du kan vælge standard-grafiktilstand her. Hvis du har til hensigt at bruge en VGA-grafiktilstand, skal du kompilere kernen med støtte for rammebufferenheder. Indstillingen Spørg, viser et spørgsmål på boot-tidspunktet. Dette indstiller en standard for alle Linux-kerner du vil starte. Hvis du har brug for en indstilling for hver kerne, så gå til fanebladet Operativsystemer og vælg detaljer.

Gå automatisk til LILO-prompt

  Hvis dette felt er markeret, går lilo til lilo-prompten hvad enten en tast trykkes ned eller ej. Hvis den ikke er markeret, starter lilo standardoperativsystemet hvis ikke shift-tasten trykkes ned (i så tilfælde går lilo til lilo-prompten).

## Operativsystemer

Visse af de ting som kan gøres her er: indstillinger såsom Generelle tilvalg for specifikke kerner eller operativsystemer, indstil standardoperativsystem at starte, og søg efter tilgængelige kerner. Du kan også redigere rod-filsystemet, ramdisk-indstillinger, ekstra parametre, osv.

Listefelt for boot-menu

  Længst til venstre er der en liste med kerner og operativsystemer som du for øjeblikket kan starte. Vælg det som du vil redigere.

Kerne:

  Angiv filnavnet på kernen som du vil starte. At klikke på Vælg... viser &kde;'s sædvanlige filvalgsdialog for at hjælpe dig finde kernen.

Etiket:

  Indtast her etiketten (navnet) på den kerne du vil boote.

Rodfilsystem:

  Indtast rodfilsystemet for kernen du vil starte. At klikke på Vælg... viser &kde;'s sædvanlige filvalgsdialog for at hjælpe dig finde rodfilsystemet.

  Rodfilsystem

  I dette tilfælde betyder rodfilsystemet partitionen som monteres som / ved start.

Initial ramdisk:

  Hvis du vil bruge en initial ramdisk (initrd) for kernen, så indskrives dens filnavn her. Efterlad feltet tomt hvis du ikke har til hensigt at bruge en initial ramdisk for denne kerne.

Ekstra parametre:

  Indtast en ekstra parameter som du vil sende til kernen. Oftest kan dette efterlades tomt. Dette kan tilføjes tilvalget i lilo.conf.

Angiv standardværdier

  Boot denne kerne hvis brugeren ikke gør et andet valg.

Detaljer

  Dette viser en dialog med yderligere, mindre ofte bruge, tilvalg.

Søg

  Opret automatisk en (forhåbentlig) rimelig lilo.conf for dit system.

Tjek indstilling

  Kør LILO i testtilstand for at se om indstillingen er o.k.

Tilføj kerne...

  Tilføj en ny Linux-kerne til boot-menuen.

Tilføj et andet operativsystem...

  Tilføj et andet operativsystem end Linux til boot-menuen.

Fjern indgang

  Fjern indgang fra boot-menuen.

## Ekspert

På denne side kan du redigere filen /etc/lilo.conf.

Redigér ikke denne fil hvis du ikke véd hvad du gør!